จริงๆประจำเดือนต้องมาวันที่15แต่ไม่มาแล้ววันที่16ก็มีอะไรกับแฟนแบบไม่ป้องกันแต่ไม่เสร็จ และ18ก็มีอะไรกับแฟนไม่ป้องกันหลั่งในวันที่19หลั่งนอก อยากรู้ว่าแบบนี้จะท้องไหมค่ะ
สวัสดีค่ะ การมีเพศสัมพันธ์แบบที่ไม่ป้องกันด้วยการใช้ยาคุมกำเนิดชนิดใดๆ และไม่ใส่ถุงยางอนามัยนั้น มีโอกาสตั้งครรภ์ได้สูง แม้จะทำการหลั่งนอกก็ยังมีโอกาสตั้งครรภ์ได้ถึงประมาณ 20%ดังนั้น ควรจะต้องยืนยันการตั้งครรภ์หลังจากนี้ประมาณ 2-3 สัปดาห์ และหากยังเป็นช่วงภายใน 72 ชั่วโมงหลังมีเพศสัมพันธ์ สามารถใช้ยาคุมฉุกเฉินเพื่อช่วยลดโอกาสการตั้งครรภ์ลงไปได้ในครั้งต่อไป หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน